CELEX: 62014TN0486
Language: da
Date: 2014-06-25 00:00:00
Title: Sag T-486/14: Sag anlagt den 25. juni 2014 — Stavytskyi mod Rådet

8.9.2014   
            
            
               DA
            
            
               Den Europæiske Unions Tidende
            
            
               C 303/45
            
         Sag anlagt den 25. juni 2014 — Stavytskyi mod Rådet
   (Sag T-486/14)
   2014/C 303/53
   Processprog: engelsk
   
      Parter
   
   
      Sagsøger: Edward Stavytskyi (Belgien) (ved solicitor J. Grayston og advokaterne P. Gjørtler, G. Pandey, D. Rovetta og M. Gambardella)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets gennemførelsesafgørelse 2014/216/FUSP af 14. april 2014 om gennemførelse af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine (EUT L 111, s. 91) og Rådets gennemførelsesforordning (EU) nr. 381/2014 af 14. april 2014 om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine (EUT L 111, s. 33) annulleres, for så vidt som de anfægtede retsakter indeholder sagsøgeren på den liste over personer og enheder, der er omfattet af de restriktive foranstaltninger.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført seks anbringender vedrørende tilsidesættelse af en væsentlig formforskrift, tilsidesættelse af traktaterne samt retsregler vedrørende anvendelsen heraf: tilsidesættelse af retten til at blive hørt, tilsidesættelse af meddelelsespligten, utilstrækkelig begrundelse, fejlagtigt retsgrundlag og åbenbart urigtigt skøn.
   Sagsøgeren er af den opfattelse, at Rådet ikke har givet ham lejlighed til at blive hørt, og at der ikke foreligger modstående angivelser, der begrunder dette. Rådet har endvidere ikke givet sagsøgeren meddelelse om de anfægtede retsakter, og disse retsakter indeholder under alle omstændigheder en utilstrækkelig begrundelse. Rådet har undladt at besvare begæringer om indsigt i oplysninger og dokumenter. Ved disse undladelser har Rådet tilsidesat sagsøgerens ret til forsvar, idet sagsøgeren er blevet nægtet mulighed for effektivt at anfægte Rådets konklusioner, eftersom disse konklusioner er blevet holdt hemmelige for sagsøgeren. De foranstaltninger, som Rådet har truffet, udgør desuden ikke udenrigspolitiske foranstaltninger, men udgør internationalt samarbejde om straffesager, som dermed er blevet vedtaget på et forkert retsgrundlag. Endelig blev de foranstaltninger, som Rådet har truffet, vedtaget uden behørig hensyntagen til såvel relevante faktiske omstændigheder som til retspraksis fra Den Europæiske Menneskerettighedsdomstol vedrørende straffesager i Ukraine, navnlig i forbindelse med retsforfølgning af tidligere ministre.